ai4bharat/Pralekha huggingface dataset:
రైల్వే మంత్రిత్వ శాఖ
రైల్ కౌశల్ వికాస్ యోజన కింద 15000మందికి పైగా అభ్యర్ధులకు శిక్షణనిచ్చిన భారతీయ రైల్వేలు
నైపుణ్యాల అభివృద్ధి కార్యక్రమమైన రైల్ కౌశల్ యోజన కింద యవతకు ఉపాధి అవకాశాలను, వ్యవస్థాపకతను పెంపొందించేందుకు వివిధ వృత్తులలో సాంకేతిక శిక్షణను అందిస్తున్న భారతీయ రైల్వలు
రైల్వే ట్రైనింగ్ ఇనిస్టిట్యూట్స్ లో యువతకు ప్రవేశ స్థాయి నైపుణ్యాల శిక్షణను అందించి వారిని సాధికారం చేసేందుకు రైల్ కౌశల్ వికాస్ యోజన  భారతీయ రైల్వేలు నోటిఫై చేసింది. ఆర్కెవివై కింద నైపుణ్యాల అభివృద్ధి కార్యక్రమాన్ని సమన్వయం/ నిర్వహణ చేసేందుకు నోడల్ పియుగా వారణాసికి చెందిన బనారస్ లోకో వర్క్స్ను నియమించారు. భారతదేశ వ్యాప్తంగా శిక్షణ సెప్టెంబర్, 2021న ప్రారంభమైంది. ఇప్పటివరకూ, 23,181మంది అభ్యర్ధులు ఆర్కెవివై కింద నమోదు చేసుకోగా, 15 665 మంది అభ్యర్ధులు తమ శిక్షణను విజయవంతంగా పూర్తి చేసుకున్నారు.
ఈ పథకం కింద, ఎలక్ట్రీషియన్, వెల్డర్, మెషినిస్ట్, ఫిట్టర్, తదితర పధ్నాలుగు పారిశ్రామికకు ఉపయోగపడే సాంకేతిక విద్యలను ఒకటికన్నా ఎక్కువ రాష్ట్రం/ కేంద్రపాలిత ప్రాంతం సహా భారత రైల్వేలు విస్తరించిన మారుమూల 94 శిక్షణా కేంద్రాలలో శిక్షణను అందించారు. దేశంలో ఏప్రాంతానికి చెందిన అభ్యర్ధులు అయినా ఈ శిక్షణలో చేరవచ్చు. ఈ శిక్షణను ఉచితంగా అభ్యర్ధులు అందిస్తారు. ఆర్కెవివైని పర్యవేక్షించేందుకు ఒక ప్రత్యేక వెబ్సైట్ను అభివృద్ధి చేశారు. ఈ పథకం కింద ఉపాధి కల్పించే నిబంధన లేదు. అయితే, ఈ పథకం భారతదేశంలోని నిరుద్యోగ యువతకు ఉపాధి అవకాశాలు పెరిగేందుకు, వ్యవస్థాపకతను పెంచేందుకు వివిధ వృత్తులలో సాంకేతిక శిక్షణను ఇచ్చే నైపుణ్యాల అభివృద్ధి కార్యక్రమం ఈ పథకం.
హోం మంత్రిత్వ శాఖ
కేంద్రపాలిత ప్రాంతం దాద్ రా & నగర్ హవేలీ మరియు దమన్ & దీవ్ లో విద్యుత్తు పంపిణీ, రిటైల్ సప్లయ్ బిజినెస్ ల ప్రైవేటీకరణకు ఆమోదం తెలిపిన మంత్రిమండలి
కేంద్ర పాలిత దాద్ రా & నగర్ హవేలీ మరియు దమన్ & దీవ్  లో విద్యుత్తు పంపిణీ వ్యాపారాన్ని ప్రైవేటు పరం చేయడం కోసం ఒక కంపెనీ ని  ఏర్పాటు చేయడం, అత్యధిక వేలంపాటదారు కు కొత్త గా ఏర్పాటైన కంపెనీ తాలూకు ఎక్విటి శేర్ లను విక్రయించడం తో పాటు ఉద్యోగుల బాధ్యతల ను నెరవేర్చడం కోసం ట్రస్టు  ఏర్పాటు కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రస్తావిత ప్రైవేటీకరణ ప్రక్రియ, డిఎన్ హెచ్ & డిడి కి చెందిన 1.45 లక్షల కు పైగా వినియోగదారుల కు ఉత్తమ సేవల ను అందించడమే కాక పంపిణీ లో కార్యకలాపాల పరం గా కార్య కుశలత సంబంధి వాంఛనీయ పరిణామాలను పూర్తి చేస్తుంది. దేశం అంతటా ఇతర సేవా ప్రదాత కంపెనీల కై అనుకరించడానికి వీలు ఉండేటటువంటి ఒక నమూనా ను ప్రసాదిస్తుంది. దీని ద్వారా విద్యుచ్ఛక్తి పరిశ్రమ లో పోటీ మరింత పెరుగుతుంది కూడా. విద్యుత్తు పరిశ్రమ కు బలం అందుతుంది. దీనికి అదనం గా, బకాయి పడ్డ ధనరాశి ని వసూలు చేసుకోవడం లో సైతం తోడ్పాటు లభిస్తుంది.
నిర్మాణాత్మకమైన సంస్కరణ ల మాధ్యమం ద్వారా భారతదేశాన్ని స్వయంసమృద్ధం గా తీర్చిదిద్దడం కోసం భారత ప్రభుత్వం 2020వ సంవత్సరం మే నెల లో ‘ఆత్మనిర్భర్ భారత్ అభియాన్’ ను ప్రకటించింది. విద్యుత్తు పంపిణీ సేవా ప్రదాత కంపెనీ ల ప్రైవేటీకరణ మార్గం లో ముందుకుపోతూ కేంద్ర పాలిత ప్రాంతాల లో విద్యుత్తు పంపిణీ, ఇంకా రిటైల్ సప్లయ్ లను మెరుగుపరచడం అనేది సంస్కరణల పరం గా ప్రముఖమైన ఉపాయాల లో ఒకటి గా ఉంది. దీని ద్వారా విద్యుత్తు వితరణ లో ప్రైవేటు రంగాని కి ఉన్నటువంటి దక్షత తాలూకు ప్రయోజనాల ను పొందడం వీలుపడుతుంది.
పూర్ణ యాజమాన్యం ప్రభుత్వాని కి ఉండేటట్లు ఒక సింగల్ డిస్ట్రిబ్యూశన్ కంపెనీ ని డిఎన్ హెచ్-డిడి పవర్ డిస్ట్రిబ్యూశన్ కార్పొరేశన్ లిమిటెడ్ పేరు తో నెలకొల్పడం జరుగుతుంది. అలాగే కొత్త గా ఏర్పాటు చేసిన కంపెనీ లోకి బదిలీ అయ్యే ఉద్యోగుల సేవ ల, ప్రయోజనాల నిర్వహణ కు గాను ట్రస్టు  ను ఏర్పాటు చేయడం జరుగుతుంది. దాద్ రా & నగర్ హవేలీ మరియు దమన్ & దీవ్ విద్యుత్తు  బదిలీ పథకం, 2020 ప్రకారం కొత్త గా ఏర్పాటు అయిన కంపెనీ కి ఆస్తుల ను, అప్పుల ను, ఉద్యోగులు మొదలైన వాటి ని బదిలీ చేయడం జరుగుతుంది.
రక్షణ మంత్రిత్వ శాఖ
మెట్రో రైల్ నెట్వర్క్లో ఆధునిక బయోడైజెస్టర్ ఎంకె-11 సాంకేతికతను అమలు చేసేందుకు మహా_మెట్రోతో ఎం ఒయుపై సంతకాలు చేసిన డిఆర్డిఒ
భారత ప్రభుత్వ ప్రధాన పరిశోథన సంస్థ డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ , మహారాష్ట్ర ప్రభుత్వం, భారత ప్రభుత్వ సంయుక్త వ్యాపార సంస్థ అయిన మహారాష్ట్ర మెట్రో రైల్ కార్పొరేషన్  తమ తమ కేంద్రాలలో నీటి పరిరక్షణ, పర్యావరణ సంరక్షణకు డిఆర్డి పర్యావరణ అనుకూల బయోడైజెస్టర్ యూనిట్లను  నెలకొల్పేందుకు కలిసి పని చేస్తున్నాయి. ఈ మేరకు మహా -మెట్రో, డిఆర్డిఒ సంస్థల మధ్యన జనవరి 5, 2021న అవగాహన పత్రం పై సంతకం చేశాయి. దీని ప్రకారం డిఆర్డిఒ మెట్రో రైల్ నెట్వర్క్లో మానవ వ్యర్ధాలను శుద్ధి చేసే తన ఆధునిక బయోడైజెస్టర్ ఎంకె- 11 సాంకేతికతను అమలు చేసేందుకు డిఆర్డిఒ సాంకేతిక తోడ్పాటును అందిస్తుంది.
ప్రముఖ శాస్త్రవేత్త, డిఆర్డిఒ కేంద్ర కార్యాలయం, న్యూఢిల్లీ -లైఫ్ సైన్సెస్ డైరెక్టర్ జనరల్ డాక్టర్ ఎ.కె. సింగ్, మహారాష్ట్ర మెట్రో రైల్ కార్పొరేషన్ లిమిటెడ్  మేనేజింగ్ డైరెక్టర్ డాక్టర్ బ్రిజేష్ దీక్షిత్ తమ సంస్థల తరఫున అవగాహనా పత్రాలను ఇచ్చిపుచ్చుకున్నారు. ఈ అవగాహనా పత్రంపై డిఆర్డిఇ, గ్వాలియర్ డైరెక్టర్ డాక్టర్ డి.కె. దూబే, మహా- మెట్రో రైల్ కార్పొరేషన్ లిమిటెడ్, పూణె డైరెక్టర్ ఎస్.హెచ్. గాడ్గిల్ సంతకాలు చేశారు.
డిఆర్డిఒ రూపొందించిన బయోడైజెస్టర్, దేశీయంగా, పర్యావరణ అనుకూల, తక్కువ ఖర్చుతో కూడిన సాంకేతికతనే కాక అత్యధిక సంఖ్యలో డిఆర్డిఒ లైసెన్సీలు గల ప్రత్యేకత దానికి ఉంది.
తన ప్యాసెంజర్ కోచ్లలో భారతీయ రైల్వేలు ఇప్పటికే 2.4-లక్షల బయోడైజెస్టర్లను ఏర్పాటు చేసింది. ప్రస్తుతం మహా-మెట్రో కోసం, ఆ సాంకేతికతను నీటిని, స్థలాన్ని ఆదా చేసేందుకు మెరుగుపరచారు.
కస్టమైజ్ చేసిన ఎంకె-11 బయోడైజెస్టర్ దాల్ సరస్సులోని హౌజ్ బోట్లలో ఉత్పత్తి అయిన మానవ వ్యర్ధాలను శుద్ధం చేయడంలో ఎంత విజయవంతంగా పని చేయగలదో డిఆర్డిఒ సంస్థ జమ్ము-కాశ్మీర్ పరిపాలనా విభాగానికి ప్రత్యక్షంగా రుజువు చేశారు. జె&కెకు చెందిన సరస్సులు, జలమార్గ అభివృద్ధి అథారిటీ నీటి కాలుష్యాన్ని తగ్గించేందుకు దాల్ సరస్సు చుట్టూగల పౌర ఆవాసాలలో ఏర్పాటు చేసేందుకు 100 యూనిట్ల ఎంకె-11 బయోడైజెస్టర్లను సేకరించే ప్రక్రియను ప్రారంభించింది. శ్రీనగర్లో బయోడైజెస్టర్ ఎంకె-11 అమలును జె&కె హౌకోర్టు డిఎంఆర్సి మాజీ ఎండి డాక్టర్ ఇ. శ్రీధరన్ నేతృత్వంలో నియమించిన నిపుణుల కమిటీ పర్యవేక్షిస్తోంది. ఒకవేళ ఇది పూర్తిగా అమలు చేస్తే , పర్యావరణ అనుకూల సాంకేతికత దాల్ లేక్లోని కాలుష్యాన్ని చెప్పుకోదగినంతగా తగ్గిస్తుంది.
బయో-డిగ్రడేషన్ సామర్ధ్యం, నమూనాలో మార్పులు, ద్వితీయ శుద్ధి మాడ్యూల్ను అదనంగా చేర్చడం వంటి మెరుగులతో ఈ సాంకేతికతను అభివృద్ధి పరిచారు. జీవ ప్రతిచర్య కాలాన్ని పెంచడం ద్వారా, వ్యవస్థ బయో డిగ్రడేషన్ సామర్ధ్యాన్ని పెంచేందుకు మరింత మార్గాన్ని అందించే విధంగా కొత్త రియాక్టర్ను రూపొందించారు. ఈ సాంకేతికతను లేహ్-లడాక్, సియాచిన్ గ్లేషియర్ సహా హిమాలయ ప్రాంతాలలో ఎత్తైన ప్రదేశాలలో మోహరించిన సైనిక దళాల కోసం ప్రధానంగా అభివృద్ధి చేశారు.
డిడిఆర్&డి, డిఆర్డిఒ చైర్మన్ అయిన డాక్టర్ జి సతీష్ రెడ్డి విజయవంతమైన అమలుకు ఇరు బృందాలకు శుభాకాంక్షలు చెప్తూ, డాటా లభ్యత, ఫీడ్బ్యాక్లతో సాంకేతికతలను మెరుగుపరచడం అవసరం అవుతుందన్నారు.
ఆర్థిక మంత్రిత్వ శాఖ
పశ్చిమ బెంగాల్లో సోదాలు నిర్వహించిన ఆదాయపన్ను శాఖ
పశ్చిమ బెంగాల్కు చెందిన ఒక ప్రముఖ బొగ్గు వ్యాపారికి చెందిన రాణీగంజ్, అసన్సోల్, పురూలియా, కోల్కొతాలోని ఆవరణలలో గురువారం నాడు ఆదాయపపన్ను శాఖ అధికారులు సోదాలు నిర్వహించారు. వివిధ ప్రయోజనాల కోసం లెక్క చెప్పని నగదు భారీ స్థాయిలో నగదును పోగు చేస్తున్నారన్న రహస్య సమాచారం ఆధారంగా ఈ సోదాలు జరిగాయి. పన్ను చెల్లించే గ్రూప్కు చెందిన కంపెనీలకు సంబంధించి స్వాధీనం చేసుకున్న పత్రాలు ప్రకారం రూ. 150 కోట్ల వరకు బోగస్ పెట్టుబడులను పేర్కొనబడని, గుర్తించని ఈక్విటీ షేర్లలో పెట్టి, అందులో రూ. 145 కోట్ల షేర్లను అమ్మారు. ఈ లావాదేవీలు అన్నీ కూడా మోసపూరిత లావాదేవీలు, ఇదే విషయాన్ని సోదాల సందర్భంగా ఈ విషయాన్ని అసెస్సీ అంగీకరిస్తూ చేసిన ప్రకటనను అధికారులు నమోదు చేశారు.
బొగ్గు, ఇసుక వ్యాపారం, పరిశుద్ధం చేసిన ఇనుము అమ్మకాలు తదితరాల నుంచి నగదును ఉత్పత్తి చేసినట్టు చూపే నేరారోపక పత్రాలను పెద్ద సంఖ్యలో ఈ సోదాల సందర్భంగా అధికారులు స్వాధీనం చేసుకున్నారు. బొగ్గు రవాణా, వివిధ వాణిజ్య కార్యకలాపాలకు సంబంధించిన లెక్క చూపని భారీ ఖర్చులకు సంబంధించిన పత్రాలను కూడా స్వాధీనం చేసుకున్నారు.
ఈ సోదాలలో లెక్కచూపని నగదు రూ. 7.3 కోట్ల రూపాయలను స్వాధీనం చేసుకున్నారు. తదుపరి దర్యాప్తు సాగుతోంది.
విద్యుత్తు మంత్రిత్వ శాఖ
విద్యుత్ & పునరుత్పాతక శక్తి రంగం కోసం పైలట్ ప్రాతిపదికన మాన్యుఫ్యాక్చరింగ్ జోన్ను ఏర్పాటు చేయడం కోసం ఆసక్తి వ్యక్తీకరణ ని కోరిన విద్యుత్ మంత్రిత్వ శాఖ
పవర్ & రెన్యూవబుల్ ఎనర్జీ సెక్టార్ కోసం పైలట్ ప్రాతిపదికన మాన్యుఫ్యాక్చరింగ్ జోన్ను ఏర్పాటు చేయడం కోసం విద్యుత్ మంత్రిత్వ శాఖ ఆసక్తి వ్యక్తీకరణ ని కోరింది. ఐదేళ్ల వ్యవధిలో రూ. 400 కోట్ల బడ్జెట్తో పైలట్ ప్రాతిపదికన విద్యుత్ మరియు పునరుత్పాదక రంగానికి మ్యానుఫ్యాక్చరింగ్ జోన్ను ఏర్పాటు చేసేందుకు పథకాన్ని అమలు చేయాలని మంత్రిత్వ శాఖ గతంలో ఉత్తర్వులు జారీ చేసింది.
ఈ కేంద్ర ప్రభుత్వ పథకం యొక్క వ్యవధి 2022-23 ఆర్థిక ఏడాది నుంచి 2026-27 ఆర్థిక ఏడాది వరకు గల ఐదు సంవత్సరాలు. ఆసక్తి వ్యక్తీకరణ ను సమర్పించడానికి చివరి తేదీ 8 జూన్ 2022.
ఎక్స్ప్రెషన్ ఆఫ్ ఇంట్రెస్ట్ విధానంపై సంక్షిప్త సమాచారం:
ఈఓఐ ప్రాసెస్ అథారిటీ విజయవంతమైన ప్రపోజర్ ఎంపిక కోసం సింగిల్ స్టేజ్ ఈఓఐ ప్రక్రియను అనుసరిస్తునంది. ప్రతి ప్రతిపాదకులు ఒకే ప్రతిపాదనను సమర్పించాలి. అన్ని ప్రతిపాదనలు ఈ ఈఓఐ నిబంధనలకు అనుగుణంగా లేదా ప్రతిపాదన గడువు తేదీకి ముందు సిద్ధం చేసి సమర్పించాలి. దీనికి సంబంధించిన అదనపు సమాచారం కోసం ఏవైనా ప్రశ్నలు లేదా అభ్యర్థనలు ఈఓఐ ప్రాసెస్ అథారిటీకి అనుగుణంగా సమర్పించబడతాయి. ఈఓఐ ప్రాసెస్ అథారిటీ క్రింది ఈఓఐ షెడ్యూల్కు కట్టుబడి ఉండటానికి ప్రయత్నిస్తుంది:
|
|
క్ర.సం
|
|
కార్యక్రమం
|
|
తేది & సమయం
|
|
1.
|
|
ప్రతిపాదకులకు నోటిఫికేషన్
|
|
బుధవారం, ఏప్రిల్ 13, 2022
|
|
2.
|
|
ప్రి-ఈఓఐ మీటింగ్
|
|
బుధవారం, ఏప్రిల్ 27, 2022 at 11:00 AM
|
|
3.
|
|
సందేహాలు అడిగేందుకు చివరి తేది లేదా ప్రతిపాదకులకు కావల్సిన సమాచారం
|
|
బుధవారం, మే 4, 2022 at 04:00 PM
|
|
4.
|
|
సమస్యల వివరణ, అనుబంధం లేదా ఈఓఐ సవరణలు
|
|
బుధవారం, మే 11, 2022 at 04:00 PM
|
|
5.
|
|
ప్రతిపాదన గడువు తేదీ
|
|
బుధవారం, జూన్ 8, 2022 at 04:00 PM
మరిన్ని వివరాలకు ఈ పోర్టల్ సందర్శించండి: https://powermin.gov.in/
For EoI document, click here
(Visitor Counter : 138
రక్షణ మంత్రిత్వ శాఖ
ఎఎల్హెచ్ఎంకె-IIIను ప్రవేశపెట్టడం ద్వారా తన వైమానిక అంగానికి బలాన్ని జోడించిన కోస్ట్ గార్డ్
ప్రధాన మంత్రి నరేంద్రమోడీ ఆత్మనిర్భర్ భారత్ దార్శనికతకు అనుగుణంగా రక్షణశాఖ కార్యదర్శి డాక్టర్ అజయ్ కుమార్ శనివారంనాడు ఆధునాతన లైట్ హెలికాప్టర్లు  ఎంకె -III ని భారత కోస్ట్గార్డ్  లో ప్రవేశపెట్టారు. అత్యాధునిక హెలికాప్టర్లను బెంగళూరులోని హిందుస్తాన్ ఏరోనాటిక్స్ లిమిటెడ్  దేశీయంగా రూపొందించి, తయారు చేస్తోంది.
క్లిష్టమైన సమయంలో ఈ హెలికాప్టర్లను ప్రవేశపెట్టడంలో ఐసిజి, హెచ్ఎఎల్ను ప్రవేశపెట్టడంలో, ప్రధానమంత్రి మేక్ ఇన్ ఇండియా దార్శనికతను పురోగమింపచేయడం పట్ల చూపిన పట్టుదల, శ్రమను డాక్టర్ అజయ్ కుమార్ తన ఉపన్యాసంలో ప్రశంసించారు. పలు కోస్ట్ గార్డ్ కార్యకలాపాలలో ఉపయోగించేందుకు ఈ అధునాత హెలికాప్టర్లు ఐసిజికి ఎంత ముఖ్యమో ఆయన వివరించారు. ఈ కార్యక్రమాన్ని కోవిడ్ -19 ప్రోటోకాళ్ళకు అత్యంత ప్రాధన్యతను ఇస్తూ, ప్రభుత్వ దార్శనికత అయిన డిజిటల్ ఇండియాను ప్రోత్సహిస్తూ న్యూఢిల్లీ నుంచి డిజిటల్ మాధ్యమం ద్వారా బెంగళూరులో నిర్వహించారు. ఐసిజి అవసరాలను తీర్చేందుకు, 19 అదనపు పరికరాలను అంతర్గతంగా అనుకులీకరించడం ద్వారా రూపొందించి ఎఎల్ హెచ్ ఎంకె -III మెరైన్ వెర్షన్ను హెచ్ఎఎల్ అభివృద్ధి చేసింది. వచ్చే ఏడాది మధ్యాంతరం నాటికి ఐసిజికి 16 ఎఎల్హెచ్ ఎంకె -IIIలను హెచ్ఎఎల్ సరఫరా చేయనుంది. ఓడల నుంచి కార్యకలాపాలను చేపట్టగల సామర్ధ్యాన్ని కలిగి ఉన్నాయి. ఇవి సముద్రం-ఆకాశంలో సమన్వయ శోధన, నిషేధ సామర్ధ్యాలు, తీర భద్రత, అన్వేషణ, రక్షణ కార్యకలాపాలు, వైద్య తరలింపు, మానవీయ మిషన్లు, కాలుష్య ప్రతిస్పందన మిషన్ల తదితర అంశాలలో కోస్ట్ గార్డ్ సామర్ధ్యాలను మెరుగుపరచనున్నాయి.
ఇటీవలే నిర్వహించిన మత్తు పదార్ధాలు, ఆయుధాల స్వాధీనంలో విజయవంతమైన ఆపరేషన్ను, టౌక్టే, యాస్ తుపాన్ల సందర్భంగా ప్రాణాలను కాపాడినందుకు అభినందిస్తూ, ప్రభుత్వం ఐసిజికి అప్పగించిన భారమైన బాధ్యతలను పరిగణలోకి తీసుకుని సేవ సామర్ధ్యాన్ని, శక్తి, యోగ్యతను క్రమంగా వృద్ధి చేసుకోవాల్సిన అవసరం ఉందని రక్షణ కార్యదర్శి పేర్కొన్నారు.
వాటిని ఐసిజిలో ప్రవేశ పెట్టిన వెంటనే 16 ఎఎల్హెచ్ ఎంకె- III లను భుబనేశ్వర్, పోర్బందర్, కొచ్చి, చెన్నైలలో గల నాలుగు కోస్ట్ గార్డ్ స్క్వాడ్రన్లలో ఉంచనుననారు.
తీర ప్రాంతం గల రాష్ట్రాలతో పంచుకునే సముద్ర సరిహద్దులు అవినీతి కార్యకలాపాలకు అవకాశమిస్తాయని, పైగా ఈ ప్రాంతాలు తరచు తుఫాన్లకు గురయ్యే అవకాశం ఉంది. ఓడపై నుంచి కార్యకలాపాల ద్వారా ఈ స్క్వాడ్రన్లు నిరాటంకమైన నిఘాకు హామీ ఇవ్వడమే కాక, సముద్రంలో చిక్కుకున్న బెస్తవారికి సహాయాన్ని అందిస్తాయి.
ఇటీవలి కాలంలో ఏకకాలంలో విజయవంతంగా కార్యకలాపాలను నిర్వహించిన తత్రక్షకుల కృషిని గుర్తించి, కృతజ్ఞతలు చెప్తూ, తన విధులను నిర్వర్తించేందుకు ఐసిజి ఎప్పుడూ సిద్ధంగా ఉంటుందని, ఎఎల్హెచ్ ఎంకె-III లు తమ ఓడపై నుంచి కార్యకలాపాలు నిర్వహిస్తూ, నిఘా సామర్ధ్యాలను విస్తారంగా పెంచుకునే సామర్ధ్యంలో నూతన మార్పును తీసుకువస్తుందని కోస్ట్ గార్డ్ డైరెక్టర్ జనరల్ కె. నటరాజన్ అభిప్రాయపడ్డారు.ఈ హెలికాప్టర్లు బాధ్యత ఉన్న ప్రాంతం, దాని ఆవలలో సేవా సామర్ధ్యంలో బలోపేతం చేసేందుకు ఓడలు, విమానాలతో సమన్వయంతో కూడిన మాతృకలో మోహరిస్తామని ఆయన చెప్పారు.
ఈ కార్యక్రమానికి హెచ్ఎఎల్ మేనేజింగ్ డైరెక్టర్ ఆర్. మాధవన్, రక్ష మంత్రిత్వ శాఖకు చెందిన ఇతర సీనియర్ అధికారులు కూడా హాజరయ్యారు.
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
ఆదాయపు పన్ను శాఖ 26.02.2021 న చెన్నైలో ఉన్న ఒక ప్రముఖ బిజినెస్ గ్రూప్ పై సోదాలు నిర్వహించింది. తమిళనాడు, గుజరాత్, కోల్కతాలోని 9 ప్రాంగణాల్లో సర్వే, 11 ప్రాంగణాల్లో సోదాలు జరిపింది. ఈ గ్రూపు టైల్స్ మరియు శానిటరీ-వేర్ తయారీ మరియు అమ్మకం వ్యాపారం చేస్తుంది. దక్షిణ భారతదేశంలో టైల్స్ వ్యాపారంలో ఇది దిగ్గజ కంపెనీ.
శోధన సమయంలో, ఖాతాల్లో చూపించని అమ్మకాలు మరియు పలకల కొనుగోళ్లు కనుగొనబడ్డాయి. సోదా బృందం చేసిన ప్రయత్నం వల్ల, లెక్క చూపని లావాదేవీల వివరాలను రహస్య కార్యాలయంలో మరియు క్లౌడ్లో నిర్వహిస్తున్న సాఫ్ట్వేర్లను కనుగొన్నారు. వాస్తవానికి, 50% మేరకు లావాదేవీలు పుస్తకాలలో లేవని తేలింది. మునుపటి టర్నోవర్ను పరిశీలిస్తే, లెక్కలు చూపని ఆదాయం 120 కోట్ల రూపాయల వరకు ఉండవచ్చు. షెల్ కంపెనీల ద్వారా షేర్ ప్రీమియం గా చూపిన 100 కోట్ల రూపాయల ఆదాయం దీనికి అదనం.
ఇప్పటివరకు లెక్క చూపని మొత్తం ఆదాయం రూ. 220 కోట్లుగా గుర్తించారు. సుమారు రూ .8.30 కోట్ల నగదు కూడా స్వాధీనం చేసుకున్నారు.
సోదాలు ఇంకా కొనసాగుతున్నాయి. పరిశోధన పురోగతిలో ఉంది.
ఓటర్లను ప్రభావితం చేయడంలో డబ్బు చలామణిని తనిఖీ చేయడానికి, పర్యవేక్షించడానికి విభాగం పూర్తిగా సిద్ధంగా ఉంది. లెక్క చూపని నగదు చలామణిని, మరియు తమిళనాడు మరియు పుదుచ్చేరిలో దాని కదలికను తెలుసుకోవడానికి డిపార్ట్మెంట్ కట్టుబడి ఉంది.
హోం మంత్రిత్వ శాఖ
తబ్లిమ్ జామాత్ కార్యకలాపాలతో సంబంధం ఉన్న 960 మంది విదేశీయుల టూరిస్ట్ విసాలు బ్లాక్లిస్టులోకిః హోంశాఖ
అవసరమైన చట్టపరమైన చర్యలు తీసుకుంటామని ప్రకటన
తబ్లిమ్ జామాత్ కార్యకలాపాలతో సంబంధం ఉండి ప్రస్తుతం భారత్లో ఉంటున్న దాదాపు 960 మంది విదేశీయుల టూరిస్టు వీసాలను కేంద్ర హోంశాఖ బ్లాక్లిస్టులో చేర్చింది. దీనికి తోడు విదేశీయుల చట్టం, 1946 మరియు విపత్తు నిర్వహణ చట్టం, 2005 లోని సంబంధిత సెక్షన్ల ప్రకారం, ఉల్లంఘనదారులందరిపై చట్టపరమైన చర్యలు తీసుకోవాలని హోంశాఖ అన్ని సంబంధిత రాష్ట్రాలు, కేంద్రపాలిక కేంద్రపాలిత ప్రాంతాలకు చెందిన డీజీపీలను, ఢిల్లీ పోలీస్ కమిషనరును కేంద్ర హోం శాఖ ఆదేశించింది.
(Visitor Counter : 163
రసాయనాలు, ఎరువుల మంత్రిత్వ శాఖ
ఎంఎస్ఎంఈ ఫార్మా కంపెనీల ప్రతినిధులతో కేంద్ర రసాయనాలు & ఎరువుల మంత్రి డాక్టర్ మన్సుఖ్ మాండవియా సమావేశమయ్యారు. ఎంఎస్ఎంఈ ఫార్మా రంగంలో స్వీయ నియంత్రణ ఆవశ్యకతను నొక్కి చెప్పారు
"ఎంఎస్ఎంఈ ఫార్మా కోస్ ఔషధాల నాణ్యత పట్ల అప్రమత్తంగా ఉండటం మరియు స్వీయ నియంత్రణ ద్వారా మంచి తయారీ ప్రక్రియల వైపు వేగంగా వెళ్లడం చాలా ముఖ్యం"
ఎంఎస్ఎంఈ ఫార్మా కోస్ కోసం షెడ్యూల్ ఎం త్వరలో తప్పనిసరి చేయబడుతుంది
"భారతదేశంలో తయారయ్యే ఔషధాల నాణ్యతతో ఎటువంటి రాజీ ఉండదు"
నకిలీ మందులు తయారు చేసే కంపెనీలపై కఠిన చర్యలు తీసుకోవాలి- డాక్టర్ మన్సుఖ్ మాండవియా
"ఎంఎస్ఎంఈ ఫార్మా కంపెనీలు ఔషధాల నాణ్యత పట్ల అప్రమత్తంగా ఉండటం మరియు స్వీయ నియంత్రణ ద్వారా మంచి తయారీ ప్రక్రియల  వైపు వేగంగా వెళ్లడం చాలా ముఖ్యం" అని కేంద్ర రసాయనాలు & ఎరువులు మరియు ఆరోగ్యం & కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా ఈరోజు ఎంఎస్ఎంఈ రంగానికి చెందిన ఫార్మా కంపెనీల ప్రతినిధులతో సమావేశమైన సందర్భంగా తెలిపారు.
ఎంఎస్ఎంఈ ఫార్మా రంగంలో స్వీయ నియంత్రణ ఆవశ్యకతను గట్టిగా నొక్కిచెప్పిన కేంద్ర మంత్రి..భారతదేశం 'ఫార్మసీ ఆఫ్ ది వరల్డ్' హోదాను కొనసాగించడానికి దాని ప్రాముఖ్యతను నొక్కి చెప్పారు. "ఫార్మాస్యూటికల్ రంగంలో మన ప్రపంచ స్థానం మన ఉత్పత్తుల నాణ్యత ద్వారా సృష్టించబడింది. విలువ మరియు నాణ్యత పరంగా మనం ఈ స్థానాన్ని పటిష్టం చేయడానికి అన్ని చర్యలను తప్పనిసరిగా చేపట్టాలి. కాబట్టి స్వీయ నియంత్రణ పాత్ర కీలకం అవుతుంది అని ఆయన పేర్కొన్నారు.
బేసిస్ ఇండస్ట్రీ యొక్క హామీ, నేడు తీసుకున్న ఒక ప్రధాన నిర్ణయం. ఎంఎస్ఎంఈ ఫార్మా రంగానికి దశలవారీగా షెడ్యూల్ ఎం తప్పనిసరి చేయబడుతుంది. "ఇది నాణ్యత హామీకి సహాయపడుతుంది మరియు సమ్మతి భారాన్ని కూడా తగ్గిస్తుంది" అని కేంద్ర మంత్రి చెప్పారు.
నకిలీ మందులను తయారు చేసే అన్ని ఫార్మాస్యూటికల్ తయారీ కంపెనీలపై కఠిన చర్యలు తీసుకోవాలని డ్రగ్స్ కంట్రోలర్ జనరల్ ఆఫ్ ఇండియా ని డాక్టర్ మన్సుఖ్ మాండవియా ఆదేశించారు. భారత్లో తయారయ్యే ఔషధాల నాణ్యతతో ఎలాంటి రాజీ ఉండబోదని ఆయన ఉద్ఘాటించారు. నాణ్యత పాటించని, నకిలీ మందులను తయారు చేసే తయారీదారుల పట్ల ప్రభుత్వం ఏమాత్రం సహించేది లేదని స్పష్టం చేశారు. డ్రగ్స్ తయారీ కంపెనీలను తనిఖీ చేసేందుకు ప్రత్యేక స్క్వాడ్లను ఏర్పాటు చేసి కఠిన చర్యలు తీసుకున్నట్లు తెలిపారు.
ఫార్మా ఉత్పత్తులకు సంబంధించిన నాణ్యతను నిర్ధారించడానికి, నియంత్రణ అధికారులు రిస్క్ బేస్డ్ ఇన్స్పెక్షన్ మరియు ప్లాంట్ల ఆడిట్ను ప్రారంభించారని కేంద్ర మంత్రి తెలిపారు. అలాగే 137 సంస్థలను తనిఖీ చేశామని, 105 సంస్థలపై చర్యలు తీసుకున్నామని చెప్పారు. 31 సంస్థలలో ఉత్పత్తి నిలిపివేయబడిందని 50 సంస్థలపై ఉత్పత్తి/విభాగ లైసెన్స్ల రద్దు & సస్పెన్షన్లు జారీ చేయబడ్డాయని వివరించారు. దీంతోపాటు 73 సంస్థలకు షోకాజ్ నోటీసులు జారీ చేయగా, 21 సంస్థలపై హెచ్చరిక లేఖలు జారీ చేసినట్టు చెప్పారు.
శ్రీమతి ఎస్. అపర్ణ, సెక్రటరీ , డాక్టర్ రాజీవ్ రఘువంశీ, డిసిజిఐ మరియు డిపార్ట్మెంట్ నుండి సీనియర్ అధికారులు సమావేశానికి హాజరయ్యారు. అలాగే ఐడిఎంఏ జాతీయ అధ్యక్షుడు డాక్టర్ విరంచి షా మరియు ఇతర ఆఫీస్ బేరర్లు కూడా పాల్గొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
పెండింగ్ లో ఉన్న అంశాలను పరిష్కరించేందుకు బయోటెక్నాలజీ శాఖ నిర్వహిస్తున్న ప్రత్యేక కార్యక్రమం 2.0 ముఖ్య అంశాలు
పెండింగ్ లో ఉన్న అంశాలను పరిష్కరించేందుకు శాస్త్ర సాంకేతిక మంత్రిత్వ శాఖలోని బయోటెక్నాలజీ విభాగం ప్రత్యేక స్వచ్చత కార్యక్రమం 2.0ని అమలు చేస్తున్నది. అక్టోబర్ 2న ప్రారంభమైన కార్యక్రమం అక్టోబర్ 31 వరకు అమలు జరుగుతుంది. బయోటెక్నాలజీ శాఖ, శాఖ కు అనుబంధంగా పనిచేస్తున్న స్వయం ప్రతిపత్తి సంస్థలు, ప్రభుత్వ రంగ సంస్థలు కార్యక్రమాన్ని అమలు చేస్తున్నాయి. 17 ప్రాంతాల్లో  ఉన్న శాఖ భవనాలు, ప్రాంగణాలు శుభ్రం చేసేందుకు కార్యక్రమం అమలు జరుగుతోంది.
కార్యక్రమంలో భాగంగా అమలు చేసిన ముఖ్య కార్యక్రమాలు, సాధించిన విజయాలు ఈ క్రింది విధంగా ఉన్నాయి. కార్యక్రమం అమలు చేయడానికి ముందు, అమలు చేసిన తర్వాత పరిస్థితిని తెలియజేసే విధంగా స్వచ్ఛత కార్యక్రమం 2.0 పోర్టల్లో 8 సెట్ల ఫోటోలు అప్లోడ్ చేయడం జరిగింది. వ్యర్థాలను తొలగించడం వల్ల సుమారు 28000 చదరపు అడుగుల విస్తీర్ణం వినియోగానికి అందుబాటులోకి వచ్చింది. వ్యర్థాల అమ్మకం ద్వారా . 23.5 లక్షల రూపాయల ఆదాయం వచ్చింది. సుమారు 20 వేల ఫైళ్లను రికార్డుల నుంచి తొలగించడానికి నిర్ణయం తీసుకోవడం జరిగింది. సాధించిన ప్రగతిపై విభాగాలు, ఏఐలు మరియు పిఎస్యుల సోషల్ మీడియా హ్యాండిల్స్లో క్రమం తప్పకుండా పోస్ట్ చేయబడుతున్నాయి. ఇంతవరకు 48 ట్వీట్లు పోస్ట్ చేయబడ్డాయి. DARPG మరియు ఇతర మంత్రిత్వ శాఖలు పోస్ట్ చేసిన ట్వీట్లను పరిశీలించిన తర్వాత రీట్వీట్ చేయడం కూడా జరుగుతోంది. కార్యక్రమాన్ని కొనసాగించేందుకు ఏఐ/ ప్రభుత్వ రంగ సంస్థల నోడల్ అధికారులు తరచూ సమీక్ష సమావేశాలు నిర్వహిస్తున్నారు ఇప్పటి వరకు 8 సార్లు సమీక్షా సమావేశాలు జరిగాయి. డిజిటలైజేషన్ అమలు కోసం ఒక ప్రత్యేక కార్యక్రమం అమలు జరుగుతోంది. ఫరీదాబాద్ లో ఉన్న ప్రాంతీయ బయోటెక్నాలజీ లో చదువుతున్న విద్యార్థుల అవసరాలను దృష్టిలో ఉంచుకుని ప్రత్యేక ఈ పోర్టల్ ను అభివృద్ధి చేసి ప్రారంభించడానికి చర్యలు ప్రారంభమయ్యాయి. బయోటెక్నాలజీ శాఖకు చెందిన ఏఐ, అనుబంధ సంస్థల్లో కార్యక్రమాన్ని అమలు చేస్తున్నారు.
సమాచార, ప్రసార మంత్రిత్వ శాఖ
ఇఫ్ఫి 53 వేడుక సందర్భంగా శుభాకాంక్షలు తెలిపిన ప్రధాన మంత్రి
"గోవాలో ఒకేచోట చేరిన ఈ చిన్న ప్రపంచంలోని పరస్పర స్నేహం వల్ల కళా ప్రపంచం మీద లోతైన అవగాహన, కొత్త విషయాలు నేర్చుకోవడానికి వీలవుతుంది"
చలనచిత్రం ద్వారా ఏకతాటిపైకి వచ్చిన వివిధ దేశాలు, సమాజాలకు చెందిన ప్రతినిధుల మధ్య ఉత్తేజకర సమ్మేళనాన్ని ఇఫ్ఫి  ప్రోత్సహిస్తుందని ప్రధాన మంత్రి శ్రీ నరేంద్ర మోదీ అన్నారు. ఇఫ్ఫిని భారతదేశపు అతి పెద్ద చలనచిత్రోత్సవంగా అభివర్ణించారు. "గోవాలో ఒకేచోట చేరిన ఈ చిన్న ప్రపంచంలోని పరస్పర స్నేహం వల్ల కళా ప్రపంచం మీద లోతైన అవగాహన, కొత్త విషయాలు నేర్చుకోవడానికి వీలవుతుంది" అని ప్రధాన మంత్రి విశ్వాసం వ్యక్తం చేశారు.
ఇఫ్ఫి, భారతీయ సినిమా ప్రపంచ వేదికపై తమకంటూ ఒక చక్కటి స్థానాన్ని ఏర్పరుచుకున్నాయని తన సందేశంలో ప్రధాన మంత్రి పేర్కొన్నారు. "వివిధ భారతీయ భాషల్లో వస్తున్న చలనచిత్రాలు ఎక్కువమంది అంతర్జాతీయ ప్రేక్షకులకు చేరువ అవుతున్నాయి, ప్రపంచవ్యాప్తంగా ఆదరణ పెంచుకుంటున్నాయి".
సామాజిక అంశాలను ప్రతిబింబించడంలో, మార్చడంలో చలనచిత్ర పాత్రపై ప్రధాని తన ఆలోచనలు పంచుకున్నారు. “వందేళ్లకు పైగా, ప్రపంచవ్యాప్తంగా ప్రజల ఊహలను సినిమా ఆకర్షించింది. వర్తమానంలోని సామాజిక అంశాలను అది ప్రతిబింబిస్తుంది, మారుస్తుంది".
సామాజిక మార్పు తీసుకురావడంలో చలనచిత్రాలకు ఉన్న శక్తి, భారతీయ భాషల గొప్ప చరిత్ర & కథను చెప్పే కళ గురించి కూడా ప్రధాన మంత్రి ప్రస్తావించారు. “అడ్డంకులు దాటుకుని, ప్రేక్షకులతో భావోద్వేగ బంధాన్ని ఏర్పరుచుకునే ప్రత్యేక శక్తి సినిమాలకు ఉంది. శక్తిమంతమైన కథనం ద్వారా చలనచిత్రాలు ప్రజలను అలరిస్తాయి, వారిలో అవగాహన కల్పిస్తాయి, ప్రేరణ కూడా రలిగిస్తాయి. సామాజిక పరివర్తన తేవడంలో వాటి సమర్థత నిజంగా అసమానమైనది. భారతదేశం సుసంపన్నమైన, వైవిధ్యమైన సంస్కృతి ఉన్న, సంప్రదాయంతో ఆధునికత మేళవించిన దేశం. వివిధ భారతీయ భాషల్లోని గద్యం, పద్యాలు, సంగీతం, నృత్యం, నాటకాల నుంచి చలనచిత్రం వరకు, కథలు చెప్పే చరిత్ర, కళ మన శక్తిమంతమైన సామాజిక-సాంస్కృతిక వైభవం వేడుక జరుపుకోవడానికి వీలు కల్పిస్తుంది".
ఇఫ్ఫి వేడుకకు గోవా సరైన వేదిక అని ప్రధాని చెప్పారు. ఎప్పటికప్పుడు పెరుగుతున్న ప్రేక్షకులకు చలనచిత్రాలను చేరువ చేసేలా కొత్త ఆలోచనలతో వచ్చే సినీ అతిథులకు ఇది స్ఫూర్తినిస్తుందని పేర్కొన్నారు. “అందమైన ప్రకృతి, వైభవోపేతమైన సంస్కృతితో కూడిన గోవా, ఇఫ్ఫికి ఆతిథ్యం ఇవ్వడానికి సరైన వేదిక. ఈ కార్యక్రమంలో పాల్గొనేవారి సృజనాత్మకతను ఈ ప్రాంతం ప్రోత్సహిస్తుందని, ఎప్పటికప్పుడు పెరుగుతున్న ప్రేక్షకులకు సినిమాను చేరువ చేయడంలో సహాయపడటానికి కొత్త ఆలోచనలతో ముందుకు వచ్చేలా వారిని ప్రేరేపిస్తుందని నేను కచ్చితంగా భావిస్తున్నాను."
53వ దఫా ఇఫ్ఫి వేడుక గొప్ప విజయం సాధించాలని ప్రధాన మంత్రి ఆకాంక్షించారు.
ప్రధాన మంత్రి కార్యాలయం
మాజీ ప్రధానమంత్రి శ్రీమతి ఇందిరాగాంధీ వర్ధంతి సందర్భంగా నివాళులు అర్పించిన ప్రధానమంత్రి
ప్రధాన మంత్రి శ్రీ నరేంద్ర మోదీ మాజీ ప్రధాని శ్రీమతి ఇందిరాగాంధీ వర్ధంతి సందర్భంగా నివాళులు అర్పించారు.
"మాజీ ప్రధాని ఇందిరా గాంధీ వర్ధంతి సందర్భంగా నివాళులు" అని ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మెడికల్ ప్రొడక్ట్స్ రెగ్యులేషన్ రంగంలో భారత్, సురినామ్ మధ్య కుదిరిన అవగాహన ఒప్పందానికి మంత్రివర్గం ఆమోదం
ప్రధాన మంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశంలో 2023 జూన్ 4న జరిగిన కేంద్ర ఔషధ ప్రామాణిక నియంత్రణ సంస్థ , భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ, సురినామ్ ప్రభుత్వ ఆరోగ్య మంత్రిత్వ శాఖ మధ్య వైద్య ఉత్పత్తుల నియంత్రణ రంగంలో సహకారానికి సంబంధించి కుదిరిన అవగాహన ఒప్పందం గురించి వివరించారు. సురినామ్ లో భారత రాష్ట్రపతి పర్యటన సందర్భంగా ఈ ఒప్పందం కుదిరింది.
వైద్య ఉత్పత్తులతో పాటు ఇతర సంబంధిత అంశాలపై చట్టాలు, నియంత్రణల గురించి నిర్మాణాత్మక చర్చలు జరిపేందుకు వీలు కల్పించడం ఈ అవగాహన ఒప్పందం ముఖ్యోద్దేశం.
ఈ ఎమ్ఒయు సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  , సురినామ్ ప్రభుత్వ ఆరోగ్య మంత్రిత్వ శాఖ మధ్య వాటి అంతర్జాతీయ బాధ్యతలకు అనుగుణంగా వైద్య ఉత్పత్తుల నియంత్రణకు సంబంధించిన విషయాలలోఫలవంతమైన సహకారం , సమాచార మార్పిడి కోసం ఒక ఫ్రేమ్వర్క్ ను ఏర్పాటు చేయడానికి ప్రయత్నిస్తుంది.
రెండు రెగ్యులేటరీ అథారిటీల మధ్య సహకారానికి సంబంధించిన ప్రధాన రంగాలలో ఈ క్రిందివి ఉన్నాయి:
ఎ. పరస్పర నియంత్రణ చట్రం, అవసరాలు, ప్రక్రియల పట్ల పక్షాల మధ్య అవగాహనను పెంపొందించడం , ఇరు పక్షాల కోసం భవిష్యత్తులో రెగ్యులేటరీ బలోపేతం కార్యక్రమాలను సులభతరం చేయడం,
బి. గుడ్ ల్యాబొరేటరీ ప్రాక్టీసెస్ , గుడ్ క్లినికల్ ప్రాక్టీసెస్ , గుడ్ మాన్యుఫ్యాక్చరింగ్ ప్రాక్టీసెస్  ,గుడ్ ఫార్మకోవిజిలెన్స్ ప్రాక్టీసెస్  పై సమాచారం , సహకార మార్పిడి.
సి. భారతీయ ఫార్మాకోపియా గుర్తింపు
డి. ఫార్మాకోవిజిలెన్స్ తో సహా భద్రతా సమాచార మార్పిడి, అవతలి పక్షానికి సంబంధించిన నిర్దిష్ట భద్రతా ఆందోళన ఉన్న ప్రతికూల సంఘటనలు. ఇందులో మందులు వైద్య పరికరాలకు సంబంధించిన భద్రతా సమస్యలు ఉన్నాయి.
ఇ. పార్టీలు నిర్వహించే శాస్త్రీయ, ఆచరణాత్మక సదస్సులు, సింపోజియంలు, సెమినార్ లు , ఫోరమ్ లలో పాల్గొనడం.
ఎఫ్. పరస్పరం అంగీకరించిన ప్రాంతాల్లో సామర్థ్యాన్ని పెంపొందించడం,
జి. అంతర్జాతీయ వేదికల పై సమన్వయం
హెచ్. ఉమ్మడి ఆసక్తి ఉన్న ఇతర రంగాలు.
విదేశీ మారకద్రవ్య ఆదాయానికి దారితీసే వైద్య ఉత్పత్తుల ఎగుమతికి ఈ ఎం ఒ యు దోహదపడుతుంది. ఇది ఆత్మనిర్భర్ భారత్ దిశగా ఒక ముందడుగు.
రెగ్యులేటరీ విధానాల్లో సమన్వయం భారత్ నుంచి ఔషధాల ఎగుమతులను పెంచడానికి, ఫార్మా రంగంలో విద్యావంతులైన నిపుణులకు మెరుగైన ఉపాధి అవకాశాలకు దోహదపడుతుంది.
రెండు దేశాల రెగ్యులేటరీ అథారిటీల మధ్య కుదిరిన అవగాహన ఒప్పందం ఫార్మాస్యూటికల్స్ వినియోగానికి ముడి పదార్థాలు, జీవ ఉత్పత్తులు, వైద్య పరికరాలు ,సౌందర్య ఉత్పత్తులతో సహా ఫార్మాస్యూటికల్స్ కు సంబంధించి వైద్య ఉత్పత్తుల నియంత్రణను మరింత మెరుగ్గా అర్థం చేసుకోవడానికి దోహదపడుతుంది.
ఈ ఎమ్ఒయు వైద్య ఉత్పత్తులు , సంబంధిత పరిపాలనా , నియంత్రణ విషయాలకు సంబంధించిన విషయాలలో సమాచార మార్పిడి , సహకారాన్ని పార్టీల పరిధిలో ప్రోత్సహిస్తుంది.